Får selv mest støtte på Stortinget

Vil heller ha økte matpriser

DRIVER GÅRD: Sp-representant Per Olaf Lundteigen driver melkeproduksjon og har sauer på gården hjemme i Vestfossen. Han mener det er helt feil å subsidiere driften over statsbudsjettet, og vil heller at prisen på norske matvarer skal øke. Foto: Tore Kristiansen

Lundteigen langer ut mot bøndenes støtteordning

(VG Nett) Senterpartiets Per Olaf Lundteigen mottar mer enn en halv million i landbruksstøtte hvert år. Det er galskap, mener han selv.

Oppdatert 23. juni 2011

Artikkelen er over ni år gammel

Fakta Onsdag legger Statens landbruksforvaltning en oversikt over norsk landbruksstøtte. Tallene viser at færre bønder mottar produksjonsstøtte. Antallet har gått ned fra 46 012 i fjor til 43 245 i år, men årets tall vil bli rundt 44 500 etter endelig behandling.

Nytt av året er at også tallet på prisstøtte er beregnet for hvert enkelt foretak. Prisstøtte er et økonomisk tilskudd via jordbruksavtalen til produsenter av egg, melk, kjøtt og ull.

Tillegget er differensiert ut fra jordbruksforhold og har som hensikt å styrke jordbruket i fjell- og fjordtraktene i Norge. Mens gode jordbruksområder ikke får noe støtte, deles det ut millionbeløp blant annet nord i landet.

I 2010 ble det utbetalt 1,3 millarder kroner i pristilskudd. Det utga omtrent 10 prosent av hele jordbruksavtalen.

Utbetalt pristilskudd i 2010 varierte mellom 1 krone 1 og mer enn 1 million kroner per foretak.

Du kan sjekke hvor mye bøndene i ditt nærområde mottar i VG Netts søkbare tabell. Kilde: Statens landbruksforvaltning Vis mer

- Jeg mottar så mye som jeg gjør fordi jeg jobber som bonde på den måten som regjeringen ønsker. Men jeg er ikke enig i systemet. Jeg har kjempet mot det i 36 år, men jeg har ikke nådd frem. Som privatperson og aktiv gårdsbruker må jeg leve med det systemet som gjelder, sier Lundteigen til VG Nett.

Statens landbruksforvaltning offentliggjorde onsdag en oversikt over økonomisk støtte til norske bønder. Denne støtten utgjør omtrent en tredjedel av inntektene til norske bønder, og var på 12,9 milliarder kroner i 2010.

Les også: Han får mest av norske bønder

Vil øke matprisene

Blant de kjente bøndene som mottar subsidier, dukker flere av Sps profilerte politikere opp. Både olje- og energiminister Ola Borten Moe, parlamentarisk leder Trygve Slagsvold Vedum og tidligere olje- og energiminister Terje Riis-Johansen får støtte.

Se lista over hvor mye bondekjendisene får lenger ned i saken!

Mest får stortingsrepresentant Per Olaf Lundteigen, som i 2011 får 519.421 kroner til melkeproduksjonen og sauedrift på Gommerud Gård. Det skyldes at regjeringen velger å subsidiere stordrift fremfor å la matprisene øke, mener han.

VG SPESIAL:Sjekk hva bøndene i ditt nærområde får i støtte!

- De store tallene på støtte per gårdbruker er et resultat av alt for lave priser på jordbruksproduktene bøndene selger. Når prisene ikke følger kostnadene, og regjeringen ønsker at bøndene skal drive stort, med mange kuer og mange dekar, blir tallene ekstremt høye, sier han.

Lundteigen understreker at han mener en regjering av Høyre og Frp ville vært enda verre for landbruket, men ønsker seg likevel at hans egen regjering innser at dagens subsidiesystem ikke fungerer.

- Selv samdriftene som får en til to millioner i støtte, går i underskudd. De tjener jo ikke penger, og så fortsetter man bare med de skyhøye subsidiene. Det er galskap, sier han.

Mat- og landbruksdepartementet ønsker ikke å kommentere saken.

Les videre under bildet...

FÅR STØTTE: Både kronprinsparet, olje- og energiminister Ola Borten Moe, og Ap-nestleder Helga Pedersen får flere hundre tusen i landbruksstøtte hver år. Foto: Scanpix/Frode Hansen/Knut Erik Knudsen

HER ER LISTA OVER TILSKUDD TIL NORSKE KJENDIS-BØNDER:

**Kronprinsparet/Skaugum Gård

Prisstøtte 2010: 12.242,-

Produksjonsstøtte 2010: 646.258,-

Produksjonsstøtte 2011: 306.240,-

**Kongsgården/Norsk folkemuseum

Prisstøtte 2010: 39.212,-

Produksjonsstøtte 2010: 586.337,-

Produksjonsstøtte 2011: 578.046,-

**Terje Riis-Johansen, tidligere olje- og energiminister (Sp)

Prisstøtte 2010: 51.790,-

Produksjonsstøtte 2010: 433.112,-

Produksjonsstøtte 2011: 490.105,-

** Trygve Slagsvold Vedum, parl. leder og nestleder (Sp)

Prisstøtte 2010: -

Produksjonsstøtte 2010: 57.624,-

Produksjonsstøtte 2011: 29.320,-

**Per Olaf Lundteigen, stortingsrepresentant (Sp)

Prisstøtte 2010: 23.378,-

Produksjonsstøtte 2010: 488.440,-

Produksjonsstøtte 2011: 519.421,-

**Ola Borten Moe, olje- og energiminister, nestleder (Sp)

Prisstøtte 2010: -

Produksjonsstøtte 2010: 248.148,-

Produksjonsstøtte 2011: 240.833,-

**Helga Pedersen, parlamentarisk leder og nestleder (Ap)

Prisstøtte 2010: 66.674,-

Produksjonsstøtte 2010: 208.218,-

Produksjonsstøtte 2011: 220.873,-

**Lars Sponheim, fylkesmann i Hordaland, tidl. partileder (V)

Prisstøtte 2010: 52.613,-

Produksjonsstøtte 2010: 382.242,-

Produksjonsstøtte 2011: 242.892,-

**Nils T. Bjørke, leder i Norges Bondelag

Prisstøtte 2010: 92.352,-

Produksjonsstøtte 2010: 397.841,-

Produksjonsstøtte 2011: 428.031,-

**Ole-Anton Teigen, leder i Norsk bonde- og småbrukarlag

Prisstøtte 2010: 96.915,-

Produksjonsstøtte 2010: 271.856,-

Produksjonsstøtte 2011: 341.040,-

**Løvenskiold-Vækerø/Carl Otto Løvenskiold , godseier og konsernsjef

Prisstøtte 2010: -

Produksjonsstøtte 2010: 1.576.835,-

Produksjonsstøtte 2011: 1.475.772,-

**Erling Jevne, tidligere langrennsløper

Prisstøtte 2010: 44.789,-

Produksjonsstøtte 2010: 271.145,-

Produksjonsstøtte 2011: 285.818,-

I tabellen nedenfor kan du søke på bønder i ditt nærområde:

Publisert: 22.06.11 kl. 16:54 Oppdatert: 23.06.11 kl. 17:28

Les også

Mer om Senterpartiet (Sp)